b"\n_START_ARTICLE_\nSeth Peterson\n_START_SECTION_\nOpv\xc3\xa6kst\n_START_PARAGRAPH_\nPeterson er f\xc3\xb8dt den 16. august 1970 i Harlem, New York, USA. I hans tidlige leve\xc3\xa5r, boede han skiftevis i Brooklyn og i Los Angeles. Hans far, George Kanouse, var high school-l\xc3\xa6rer i matematik i Brooklyn, mens hans mor, Cheryl Peterson, var skuespiller og optr\xc3\xa5dte p\xc3\xa5 Colony Theatre i Echo Park, Californien. Peterson havde nydt sin tid i Californien, s\xc3\xa5 meget, at efter han var f\xc3\xa6rdig med high school, tog han til Hollywood. Peterson har en lilles\xc3\xb8ster, der ogs\xc3\xa5 har begyndt sin skuespillerkarriere._NEWLINE_Peterson brugte 10 \xc3\xa5r p\xc3\xa5 at studere skuespilsmetoder og tog dramatimer, var med i lokale teaterforestillinger og arbejdede i en Human Resources Department-bank for at tjene nogle penge. Han tog senere en cold-reading class, hvor han fik et nyt og andet perspektiv i sit skuespil.\n_START_SECTION_\nKarriere\n_START_PARAGRAPH_\nI 1990'erne begyndte han at klatre op ad rangstigen, og var med som g\xc3\xa6stemedvirkende i Beverly Hills 90210, Clueless og Profiler. Peterson var ogs\xc3\xa5 med i teenagekomedien Can't Hardly Wait fra 1998 i rollen som Keg Guy. I 1998, medvirkede han ogs\xc3\xa5 i filmen The Sky's on Fire, som Jimmy._NEWLINE_Andre roller inkluderer Hallmark Entertainments Movie of the Week: Hard Ground fra 2005, i rolle som Joshua McKay og han havde hovedrollen i Hate Crime fra 2005. Peterson har v\xc3\xa6ret g\xc3\xa6steoptr\xc3\xa6dende i Burn Notice som tilbagevendende Nate i 2007 p\xc3\xa5 USA Network.\n_START_SECTION_\nPrivat\n_START_PARAGRAPH_\nSeth Peterson blev den 20. maj 2001, gift med skuespillerinden Kylee Cochran. De m\xc3\xb8dtes under optagelserne til et afsnit af Providence, hvor Kylee skulle v\xc3\xa6re g\xc3\xa6stemedvirken, de har sammen en datter, Fenix Isabella (f\xc3\xb8dt 17. juli 2005) og de bor i Los Angeles, Californien.\n_START_SECTION_\nTrivia\n_START_PARAGRAPH_\nPeterson samler p\xc3\xa5 antikviteter fra 1950'erne, samler p\xc3\xa5 James Bond -film, elsker King Kong, basketball, skak, sv\xc3\xb8mning, guitar og Los Angeles Lakers."